Toshkent shahri hududida odamlarni aldab pul topayotgan 800dan ortiq soxta tabiblar va azayimxonlar faoliyat yuritmoqda. Bu haqda xalq tabobati akademiyasi raisi Muhammadjon Hamroyev ma’lumot berdi. “Birgina Toshkentning o‘zida ham 800 nafardan ziyod folbinu soxta tabiblar bor. Namanganning Uchqo‘rg‘onida esa bu ko‘rsatkich, bizning ma’lumotlarimizga ko‘ra, 16 nafarni tashkil etadi. Surxondaryoda 276 nafari aniqlangan”, – uning so‘zlarini keltiradi “Darakchi” gazetasi.